|  |  |  |
| --- | --- | --- |
|  |  | **UDVIKLINGSPLAN** |
| **Noter** |  | **Aftaler** |
|  |  | *Hvad, hvornår, hvem?* *Hvem har ansvar, hvornår følges der op?* |
|  | *Hvad, hvornår, hvem?* *Hvem har ansvar, hvornår følges der op?* |
|  | *Hvad, hvornår, hvem?* *Hvem har ansvar, hvornår følges der op?* |



**Medarbejderudviklingssamtale (MUS) i Albertslund Kommune**

*Alle medarbejdere og ledere i Albertslund Kommune skal én gang årligt til udviklingssamtale, enten individuelt eller som en del af en gruppe med deres personaleleder.*

*Med Albertslund Kommunes vision og styringskoncept ”Én kommune, én organisation” tager vi udgangspunkt i hhv. opgaver, adfærd og struktur som de tre perspektiver på hvordan vi agerer som organisation. Videre har vi i 2023 fået et fælles medarbejder- og ledelsesgrundlag, der beskriver de værdier og den adfærd, vi forventer af hinanden.*

*MUS er del af den løbende dialog og forventningsafstemning om udvikling mellem leder og medarbejder. MUS skal derfor understøtte sammenhængen mellem medarbejderens udvikling og vores fælles opgave.*

***Forberedelse af samtalerne***

*Inden samtalen udvælger leder og medarbejder hver tre stikord, som I hver især ser som særligt vigtige for jeres samtale. Stikordene kan bruges i jeres forberedelse til at give samtalen en retning, og de kan bringes i spil i løbet af jeres samtale som benspænd for jeres refleksion og dialog.*

*Forbered jer ved at læse og reflektere over spørgsmål og stikord. Læs eller se videomateriale om Albertslund Kommunes Vision, Organisationskompasset samt Medarbejder- og ledelsesgrundlaget på medarbejdersiden. Find mere information om proces og materialer til udviklingssamtalerne på medarbejdersiden.*

*Puslespillet består af 9 spørgsmålsbrikker, 10 billedbrikker og 33 stikordsbrikker. Tæl efter om alle brikker er der. Mangler der nogle spørgsmål eller stikord, kan I se en oversigt over spørgsmål og stikord i skemaversionen på medarbejdersiden.*

***Afholdelse af samtalen***

*Samtalen skal tage afsæt i skema eller puslespil. Som leder har du en vigtig opgave i at give de ni spørgsmål en ordlyd, der passer til netop jeres arbejde og arbejdsplads. Det er spørgsmålenes hensigt og ikke den præcise formulering, der er vigtig. Samtidig har du som leder en vigtig opgave i introducere koblingen mellem konceptet og organisationskompasset.*

*Der er ikke nogle faste krav til, hvordan I bruger puslespillet. Prøv jer frem og vurder, hvad der fungerer bedst alt efter rammerne for jeres samtale.*

*Hvis I har et bord til rådighed, kan I eksempelvis begynde med at lægge alle stikords- og billedbrikker op på bordet. Spørgsmålsbrikkerne kan I lægge sammen undervejs i jeres samtale.*

*Hvis I holder samtalen som walk-n-talk, skal I som minimum medbringe spørgsmålsbrikkerne, jeres udvalgte stikord, note- og aftalearket samt noget at skrive med. Tag gerne flere brikker med jer.*

*De ni spørgsmål er fordelt med tre spørgsmål i hver af perspektiverne; adfærd, struktur og opgaver. Det er en god idé at begynde med de violette spørgsmål under perspektivet adfærd, og gå videre derfra.*

*I har hver især på forhånd udvalgt stikord, der er særlig vigtige for samtalen. Sørg for, at de kommer i spil, og brug gerne de øvrige stikord og billedbrikkerne undervejs.*

***Husk at udfylde Udviklingsplanen***

*I Albertslund Kommune følger vi ”Aftale om kompetenceudvikling”, hvori der står, at alle medarbejdere skal have en årlig medarbejderudviklingssamtale, og at der skal opstilles udviklingsmål for den enkelte medarbejder eller for grupper af medarbejdere.*

*Udviklingsmålene skal formuleres som aftaler i udviklingsplanen (aftalefeltet på modsatte side af aftalearket her).*

*Undervejs eller senest ved samtalens afslutning udfylder I derfor i fællesskab udviklingsplanen. Udviklingsplanen skal være konkret og angive hvad der aftales, samt tidshorisont, ansvar og opfølgning for aftalerne.*

*Beskriv gerne den værdi, udviklingsmålene vil skabe for den enkelte, arbejdsfællesskabet og/eller Albertslund Kommunes borgere, foreninger og virksomheder.*

*MUS er en fælles forpligtelse. Derfor skal leder og medarbejder aftale, hvornår der følges op på MUS og udviklingsplanen. Opfølgningen skal som minimum ske ved næste MUS, men ledere opfordres til at følge op løbende.*

***Husk at dokumentere jeres aftaler***

*Når I er færdige med jeres samtale, tager I et billede eller en kopi af det udfyldte aftalefelt (udviklingsplanen), som I hver især opbevarer.*

*Lederen gemmer billedet/kopien som PDF i medarbejderens personalemappe.*

***Afholdelse af samtalen***

*Samtalen skal tage afsæt i konceptet. Som leder har du en vigtig opgave i at give spørgsmålene en ordlyd, der passer til netop jeres arbejde og arbejdsplads. Det er spørgsmålenes hensigt og ikke den præcise formulering, der er vigtig. Samtidig har du som leder en vigtig opgave i introducere koblingen mellem konceptet og organisationskompasset.*

*MUS-samtalen er del af den løbende dialog og forventningsafstemning om udvikling mellem leder og medarbejder. MUS skal derfor understøtte sammenhængen mellem medarbejderens udvikling og vores fælles opgave.*

*Der er ikke nogle faste krav til, hvordan I bruger puslespillet.*

 *Prøv jer frem og vurder, hvad der fungerer bedst alt efter rammerne for jeres samtale.*

*Hvis I har et bord til rådighed, kan I eksempelvis begynde med at lægge alle stikords- og billedbrikker op på bordet. Spørgsmålsbrikkerne kan I lægge sammen undervejs i jeres samtale.*

*Hvis I holder samtalen som walk-n-talk, skal I som minimum medbringe spørgsmålsbrikkerne, jeres udvalgte stikord, aftalearket og noget at skrive med. Tag gerne flere brikker med jer.*

*De 9 spørgsmål er fordelt med tre spørgsmål i hver af perspektiverne; adfærd, struktur og opgaver.*

*Det er en god idé at begynde med de violette spørgsmål under perspektivet adfærd, og gå videre derfra.*

*I har hver især på forhånd udvalgt stikord, der er særlig vigtige for samtalen. Sørg for, at de kommer i spil, og brug gerne de øvrige stikord og billedbrikkerne undervejs.*

*Husk at notere jeres aftaler i aftalearket her.*

***Udviklingsplanen – en del af samtalen***

*I Albertslund Kommune følger vi ”Aftale om kompetenceudvikling”, hvori der står, at alle medarbejdere skal have en årlig medarbejderudviklingssamtale, og at der skal opstilles udviklingsmål for den enkelte medarbejder eller for grupper af medarbejdere. Udviklingsmålene skal formuleres som aftaler i udviklingsplanen.*

*Undervejs eller ved samtalens afslutning udfylder I derfor i fællesskab udviklingsplanen. Aftaler kan med fordel noteres i løbet af samtalen. Udviklingsplanen skal være konkret og angive hvad der aftales, samt tidshorisont, ansvar og opfølgning for aftalerne.*

*MUS er en fælles forpligtelse. Derfor skal leder og medarbejder aftale, hvornår der følges op på MUS og udviklingsplanen. Opfølgningen skal som minimum ske ved næste MUS, men ledere opfordres til at følge op løbende.*

***Som afslutning på samtalen (dokumentation og udviklingsplanen)***

*Som dokumentation for samtalen tager I et billede/en kopi af aftalefeltet med udviklingsplanen, som I hver især opbevarer. Lederen gemmer billedet/kopien i medarbejderens personalemappe.*

***Baggrund***

*Alle medarbejdere og ledere i Albertslund Kommune skal én gang årligt til udviklingssamtale, enten individuelt eller som en del af en gruppe med deres personaleleder.*

*Med Albertslund Kommunes vision og nye styringskoncept ”Én kommune, én organisation” tager vi udgangspunkt i hhv. opgaver, adfærd og struktur som de tre perspektiver på hvordan vi agerer som organisation. Videre har vi i 2023 fået et fælles medarbejder- og ledelsesgrundlag.*

*På den baggrund har en arbejdsgruppe bestående af medarbejder- og lederrepræsentanter fra kommunens afdelinger arbejdet på at udvikle et nyt koncept for udviklingssamtalerne i Albertslund Kommune, der tager afsæt i organisationskompasset og den adfærd, medarbejder- og ledelsesgrundlaget beskriver.*

***Hvad består konceptet af?***

*Konceptet findes i to varianter – et skema og et puslespil – som begge kan anvendes i walk’n’talk og under en stillesiddende samtale. Spørgsmål og stikord i de to varianter er ens.*

*Puslespillet består af 9 spørgsmålsbrikker, 10 billedbrikker og 33 stikordsbrikker.*

*Tæl efter om alle brikker er der. Mangler der nogle spørgsmål eller stikord, kan I se en oversigt over spørgsmål og stikord i skemaversionen på medarbejdersiden.*

*Stikord og billeder skal bruges som afsæt for refleksion i forberedelsen og under samtalen.*

*Aftalearket her hører sammen med puslespillet. Her noterer I de aftaler, I kommer frem til i løbet af samtalen. Aftaledelen udgør medarbejderens udviklingsplan.*

***Forberedelse af samtalerne***

*Som leder*

*Forud for samtalen beslutter lederen og medarbejderen i fællesskab om skema eller puslespil anvendes som udgangspunkt for deres samtale. I har valgt puslespillet. Samtidig skal I aftale, om samtalen holdes som walk’n’talk.*

*Inden samtalen udvælger I begge 3 stikord, som I hver især ser som særligt vigtige for jeres samtale. Leder og medarbejder fortæller hinanden om de valgte stikord inden samtalen.*

*Leder kan sammen med sin ledergruppe drøfte, om der er særlige opmærksomhedspunkter, der skal være i fokus i årets MUS-samtaler.*

*Det er leders ansvar at invitere medarbejderen/medarbejdere til MUS. Afsæt ca. 1 - 1½ time pr. MUS. Der skal reserveres lokale, gøres opmærksom på, at samtalen holdes som walk'n'talk, eller andet der er nødvendigt på den enkelte arbejdsplads.*

*Leder sikrer sig, at medarbejderen har den udgave af konceptet, som skal bruges og de spørgsmål, som arbejdspladsen evt. har tilføjet.*

*Som medarbejder*

*Inden samtalen udvælger du 3 stikord, som du ser som særligt vigtige for det, du ønsker at tale om. Tal med din leder om de stikord, I har valgt, inden i holder jeres samtale.*

*Medarbejderen forbereder sig på spørgsmålene i konceptet og læser Albertslund Kommunes vision og Medarbejder- og ledelsesgrundlag.*